Stad de Frans
Stad de Frans (fr. Stade de France) — Parisin Sen-Deni kommunasının şimal ətrafında yerləşən Fransa stadionu. 1998-ci ildə Fransada keçirilən 1998 FİFA Dünya Kubokuna xüsusi olaraq inşa edilmişdir. Hal-hazırda 81 338 tamaşaçı tutumuna malikdir. Tikinti xərcləri təxminən 285 milyon avro təşkil edib. Arena hazırda Fransa milli futbol və reqbi komandalarına ev sahibliyi edir. Konfiqurasiya atletika yarışlarına da ev sahibliyi etməyə imkan verir, 2003 Dünya Atletika Çempionatı burada keçirildi, Meeting Areva turniri hər il keçirilir. Stadion 26 iyul-11 avqust 2024-cü ildə Parisdə keçiriləcək 2024 Yay Olimpiya Oyunları çərçivəsində açılış və bağlanış mərasimlərinin, yüngül atletika yarışlarının və futbol turnirinin finalına ev sahibliyi edəcək.